**Fiziskas personas pieteikums**

1. pielikums

Valsts augu aizsardzības dienesta

28.05.2020. rīkojumam Nr. 43

**Kultūraugu uzraudzības valsts informācijas sistēmas lietošanai**

Pirmreizējs pieteikums  Izmaiņu pieprasījums

(atbilstošo atzīmēt ar “x”)

***Ziņas par pieteikuma iesniedzēju***

|  |  |
| --- | --- |
| **Vārds** | ... |

|  |  |
| --- | --- |
| **Uzvārds** | ... |

|  |  |
| --- | --- |
| **Personas kods** | ... |

|  |  |
| --- | --- |
| **Deklarētā dzīvesvieta** | ... |

|  |
| --- |
| \_ |

|  |  |
| --- | --- |
| **Tālruņa numurs** | ... |

|  |  |
| --- | --- |
| **E-pasta adrese** | ... |

Lūdzu **piešķirt tiesības** lietot Kultūraugu uzraudzības valsts informācijas sistēmas publiskā lietotāja sistēmu <https://klients.vaad.gov.lv> (turpmāk – PLS), **šādām personām** (turpmāk katrs atsevišķi – Lietotājs, kopā – Lietotāji):

|  |  |  |  |  |
| --- | --- | --- | --- | --- |
| Nr.  p.k. | Vārds, uzvārds | Personas kods | Tālruņa numurs | E-pasta adrese |
| 1. | ... | ... | ... | ... |
| 2. | ... | ... | ... | ... |
| 3. | ... | ... | ... | ... |
| 4. | ... | ... | ... | ... |
| 5. | ... | ... | ... | ... |

Lūdzu **anulēt** tiesības lietot PLS šādiem Lietotājiem:

|  |  |  |  |  |
| --- | --- | --- | --- | --- |
| Nr.  p.k. | Vārds, uzvārds | Personas kods | Tālruņa numurs | E-pasta adrese |
| 1. | ... | ... | ... | ... |
| 2. | ... | ... | ... | ... |
| 3. | ... | ... | ... | ... |

**PLS lietošanas noteikumi**

1. ***Lietoto terminu skaidrojums:***
   1. *Lietotājs – “Fiziskas personas pieteikuma Kultūraugu uzraudzības valsts informācijas sistēmas lietošanai” (turpmāk – Pieteikums) iesniedzēja deleģēta persona, kas Pieteikuma iesniedzēja vārdā lieto PLS un kuras dati norādīti Pieteikumā;*
   2. *autentificēšana – procedūra, kas nodrošina Lietotāja identitātes pārbaudi, lietojot PLS, un notiek brīdī, kad Lietotājs korekti ir ievadījis savu Lietotāja vārdu un paroli;*
   3. *elektroniskais iesniegums – elektroniski iesniegti dati, lietojot PLS;*
   4. *Lietotāja vārds – zīmju virkne Lietotāja atpazīšanai, lietojot PLS;*
   5. *parole – zīmju virkne, kas ir zināma tikai Lietotājam un tiek izmantota Lietotāja autentificēšanai, lietojot PLS.*
2. ***Lietotāja pienākumi:***
   1. *nodrošināt Lietotāja piekļuves datu drošu glabāšanu un slepenību;*
   2. *nodrošināt Pieteikumā norādītās Lietotāja e-pasta adreses funkcionēšanu un spēju saņemt VAAD sūtītos paziņojumus;*
   3. *pēc pirmās pieslēgšanās PLS obligāti nomainīt sākotnēji izsniegto paroli;*
   4. *ievērot šādas PLS paroļu veidošanas minimālās prasības:*
      1. *paroles nomaiņa PLS veicama ne retāk kā reizi 60 dienās;*
      2. *PLS nav pieļaujams izmantot astoņas iepriekšējās Lietotāja paroles;*
      3. *parole veidojama vismaz no astoņiem simboliem (latīņu alfabēta burtiem un cipariem), no kuriem vismaz viens ir lielais burts, vismaz viens ir mazais burts un vismaz viens ir cipars;*
      4. *veidojot paroli, neizmanto ar Lietotāju saistītu informāciju (piemēram, Lietotāja, viņa ģimenes locekļa vārdu, uzvārdu, dzimšanas datumu, tālruņa numuru), jebkuru vārdnīcā atrodamu vārdu bez izmaiņām, viena simbola atkārtojumus;*
   5. *nekavējoties pieslēgties PLS un nomainīt paroli vai informēt par to Valsts augu aizsardzības dienestu (turpmāk – VAAD), ja Lietotāja parole kļuvusi zināma trešajai personai;*
   6. *nekavējoties paziņot VAAD par problēmām, kas radušās, pieslēdzoties PLS vai tās lietošanas laikā, nosūtot problēmu aprakstu uz e-pasta adresi* [*id@vaad.gov.lv*](mailto:id@vaad.gov.lv) *vai zvanot pa tālruni 67323679;*
   7. *neveikt darbības, kas varētu radīt PLS darbības traucējumus vai draudus datu konfidencialitātei;*
   8. *uzņemties atbildību par visām PLS veiktajām darbībām, tajā skaitā, par visām trešo personu veiktajām darbībām PLS, ja šīs personas piekļūst PLS, izmantojot Lietotāja piekļuves datus, kurus tās ir ieguvušas vai nu ar Lietotāja atļauju, vai viņa neuzmanības dēļ.*
3. ***VAAD pienākumi:***
   1. *nodrošināt Lietotājam pieeju PLS;*
   2. *ja Pieteikumā nav nepilnību, piešķirt Pieteikumā norādītajam Lietotājam Lietotāja vārdu un paroli, piecu darbdienu laikā pēc Pieteikuma saņemšanas nosūtot tos uz Pieteikumā norādīto Lietotāja e-pasta adresi;*
   3. *nodrošināt Lietotājam iespēju izmantot pieeju PLS pēc Lietotāja veiksmīgas autentificēšanās;*
   4. *pieņemt apstrādei un pārbaudei elektronisko iesniegumu, ko Lietotājs iesniedzis PLS;*
   5. *vismaz divas dienas iepriekš informēt Lietotāju par plānotajiem PLS darbības pārtraukumiem un paredzamo darbības atjaunošanas termiņu, publicējot attiecīgu informāciju VAAD tīmekļvietnē;*
   6. *sniegt Lietotājam konsultācijas jautājumos, kas saistīti ar PLS lietošanu;*
   7. *pēc Lietotāja telefoniska pieprasījuma, identificējot Lietotāju pēc Lietotāja personas koda un e-pasta adreses, veikt šādas darbības:*
      1. *nosūtīt identificētajam Lietotājam uz e-pasta adresi jaunu paroli;*
      2. *bloķēt identificētā Lietotāja pieejas tiesības;*
   8. *bloķēt Lietotāja pieeju PLS, ja VAAD konstatē, ka:*
      1. *Lietotājs ir pārkāpis šos noteikumus;*
      2. *Lietotājs, izmantojot PLS sniegtās iespējas, veicis vai mēģinājis veikt prettiesiskas darbības;*
      3. *Lietotājs ir veicis piecus nesekmīgus autentifikācijas mēģinājumus.*
4. ***VAAD neatbild par:***
   1. *iespējamām neprecizitātēm un kļūdām Lietotāja iesniegtajā elektroniskajā iesniegumā, ja tās nav radušās VAAD vainas dēļ;*
   2. *zaudējumiem, kas radušies Lietotājam, ja Lietotāja neuzmanības vai tīšas darbības rezultātā personas, kurām nav attiecīgā pilnvarojuma, ieguvušas iespēju nesankcionēti izmantot PLS;*
   3. *neplānotiem pārtraukumiem PLS darbībā, ja tie radušies sakaru traucējumu vai citu tehnisku iemeslu dēļ;*
   4. *zaudējumiem, kas radušies nepārvaramas varas rezultātā.*
5. ***Citi noteikumi***
   1. *Elektroniskais iesniegums ir līdzvērtīgs pašrocīgi vai ar drošu elektronisko parakstu parakstītam iesniegumam, sākot ar brīdi, kad VAAD uz Pieteikumā norādīto Lietotāja e-pasta adresi ir nosūtījis paziņojumu par Lietotāja iesniegtā un apstiprinātā iesnieguma pieņemšanu.*
   2. *VAAD negarantē Lietotājam iespēju, izmantojot PLS, iesniegt jebkuru normatīvajos aktos paredzēto elektronisko dokumentu.*
   3. *VAAD ir tiesības vienpusēji mainīt PLS lietošanas nosacījumus, par to nosūtot Pieteikuma iesniedzējam paziņojumu uz Pieteikumā norādīto e-pasta adresi. Ja Pieteikuma iesniedzējs desmit darbdienu laikā pēc paziņojuma nosūtīšanas nav atsūtījis iebildumus uz e-pasta adresi* [*pasts@vaad.gov.lv*](mailto:pasts@vaad.gov.lv)*, tiek pieņemts, ka Pieteikuma iesniedzējs ir piekritis izmaiņām.*
   4. *Saistības uzskatāmas par izbeigtām ar datumu, kas norādīts Pieteikuma iesniedzēja pieprasījumā, kurš nosūtīts uz   
      e-pasta adresi* [*pasts@vaad.gov.lv*](mailto:pasts@vaad.gov.lv)*. Ja saistības tiek izbeigtas pēc VAAD iniciatīvas, tad saistības uzskata par pārtrauktām ar datumu, kas norādīts VAAD paziņojumā par saistību izbeigšanu, kurš nosūtīts uz Pieteikumā norādīto Pieteikuma iesniedzēja e-pasta adresi.*

* Par izmaiņām Lietotāju datos apņemos rakstveidā informēt VAAD divu nedēļu laikā, atkārtoti aizpildot un iesniedzot Pieteikumu ar izmaiņu pieprasījumu.
* Ar parakstu apliecinu, ka:
* sniegtā informācija ir patiesa;
* esmu iepazinies/-usies ar “PLS lietošanas noteikumiem” un apņemos tos ievērot, un garantēju, ka tos ievēros arī Pieteikumā norādītie Lietotāji;
* esmu iepazinies/-usies ar “PLS lietošanas noteikumos” ietvertajiem VAAD pienākumiem.
* Atļauju VAAD kā sistēmas pārzinim, fizisko personu datu saņēmējam un fizisko personu datu operatoram apstrādāt manus un Lietotāju datus saskaņā ar Eiropas Parlamenta un Padomes Regulu 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK, tajā skaitā veikt aptaujas, lai iegūtu atgriezenisko saiti par apmierinātību ar saņemto pakalpojumu, kā arī informēt par pakalpojumu kvalitātes uzlabojumiem.

|  |  |  |  |
| --- | --- | --- | --- |
| **Vārds, uzvārds** | ... | **Paraksts\*** |  |

|  |  |
| --- | --- |
| **Datums** | ... |

\* Dokumenta rekvizītu “Paraksts” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Pieteikums saņemts VAAD |  |  | . |  |  | . | 2 | 0 |  |  | . |

|  |  |
| --- | --- |
| Reģistrācijas Nr. |  |